રાજકોટ શહેરના પેડક રોડ પર ટ્રાન્સપોર્ટની ઓફિસમાં ઘૂસી કચરો ફેંકવાના મુદ્દે ધારાસભ્ય અરવિંદ રૈયાણીના ભાઇ સુરેશ અને ભુપત ભરવાડ સહિતના શખ્સોએ ધમાલ મચાવી હતી. ટ્રાન્સપોર્ટર પર ધોકા-પાઇપથી હુમલો કર્યા બાદ માથાભારે શખ્સે ત્રણ રાઉન્ડ ફાયર કર્યા હતા. રણછોડનગરમાં રહેતા અને પેડક રોડ પર બ્રહ્મક્ષત્રિય સમાજની વાડી પાસે ઉદય કાર્ગો તેમજ પટેલ એમ. વિઠ્ઠલદાસ નામે આંગડિયા પેઢી ધરાવતા પ્રકાશભાઇ મંગળભાઇ પટેલે નોંધાવેલી ફરિયાદમાં આરોપી તરીકે ઘારાસભ્ય અરવિંદ રૈયાણીના ભાઇ સુરેશ રૈયાણી, ભુપત ભરવાડ, શૈલેષ અને પાંચ અજાણ્યા શખ્સો હોવાનું કહ્યું હતું.